Ice Station Zebra
Ice Station Zebra () je američki akcioni film snimljen 1968. godine u režiji Johna Sturgesa. Predstavlja adaptaciju istoimenog romana britanskog pisca Alistaira MacLeana inspiriranog događajima na Arktiku za vrijeme tada još uvijek aktualnog Hladnog rata. Radnja započinje kada sovjetski satelit sa soficisticiranom opremom pada u neposrednu blizinu britanske meteorološke stanice na Arktiku. Protagonist, koga tumači Rock Hudson, je zapovjednik američke nuklearne podmornice koji dobija zadatak dobaviti satelit prije nego što ga preuzmu Sovjeti, pri čemu sa sobom vodi britanskog obavještajca (koga tumači Patrick McGoohan) i sovjetskog prebjega (koga glumi Ernest Borgnine) koji bi im trebao pomoći svojim tehničkim savjetima.

Ice Station Zebra je dobio loše kritike, pri čemu su se posebno isticali loši specijalni efekti. Usprkos toga, pomogao je Rocku Hudsonu da na neko vrijeme zadrži status filmske zvijezde. Film je, pak, dobio izuzetno velikog poklonika u ekscentričnom milijarderu Howardu Hughesu koji ga je, prema svjedočanstvima, gledao čak 150 puta, te nekoliko godina kasnije financirao tajnu CIA-inu operaciju spašavanja potonule sovjetske podmornice K-129.

Dijelovi Ice Station Zebra su nekoliko godina "reciklirani" za potrebe televizijskog filma Assault on the Wayne.

Uloge 

 Rock Hudson ... Kapetan fregate James Ferraday, USN
 Ernest Borgnine ... Boris Vaslov
 Patrick McGoohan ... David Jones of MI6
 Jim Brown ... Kapetan Leslie Anders, USMC
 Tony Bill ... Poručnik Russell Walker, USMC
 Lloyd Nolan ... Admiral Garvey, USN
 Alf Kjellin ... Pukovnik Ostrovsky, sovjetski zapovjednik
 Gerald S. O'Loughlin ... Kapetan korvete Bob Raeburn, USN
 Ted Hartley ... Poručnik bojnog broda Jonathan Hansen, USN
 Michael Mikler ... Poručnik bojnog broda Courtney Cartwright, USN (navigator)
 Ron Masak ... vezist Paul Zabrinczski, USN
 Murray Rose ... torpedni oficir, poručnik bojnog broda George Mills, USN

Izvori

Vanjske veze 
 
 
 
 
 
 Movie review at AlistairMacLean.com

Američki filmovi
Akcije (filmovi)
Triler filmovi
Podmornički filmovi
Špijunski filmovi
Filmovi o Hladnom ratu
Authority control 2